B.Karim: Nbeddu si taggara n lexrif, beddun lɛibad s umeggel n wakal, ttheggin akal akken ad zerɛen irden, timẓin, ibawen, ajilban. Lehwa tamezwarut n taggara n lexrif, umbaɛd segmi ara meglen kul yiwen d acu ara yeẓẓu, umbaɛd ad d-yas uzemmur win akken ara d-yeɣlin d amezwaru ttruḥun ad t-id-leqḍen qqaren-as azemmur n taggara n lexrif acu kan mi ara t-id awin ad t-id-ẓden weḥd-s ur t-sexlaḍen ara d zzit-niḍen, mi kfan ad uɣalen s ajdid axaṭer win akken i d-yeɣlin ur yesɛi ara aṭas lɣella.